b'\n_START_ARTICLE_\nFrenuloplastia\n_START_PARAGRAPH_\nFrenuloplastia eli frenulumin VY-plastia (KGH96) on suhteellisen pieni, yleens\xc3\xa4 paikallispuudutuksessa tai selk\xc3\xa4ydinpuudutuksessa teht\xc3\xa4v\xc3\xa4 esinahan kiinnikkeen pidennysleikkaus. VY-plastiassa ei leikata irti mit\xc3\xa4\xc3\xa4n osaa, vaan esinahan kiinnikkeen sijaintia muutetaan.\n_START_SECTION_\nToimenpide\n_START_PARAGRAPH_\nVY-plastia aloitetaan V-muotoisella viillolla frenulumista suunnaten V:n k\xc3\xa4rki kohti scrotumia. T\xc3\xa4m\xc3\xa4n j\xc3\xa4lkeen Irrotellaan nahka subcutiksesta ja venytet\xc3\xa4\xc3\xa4n frenulum mahdollisimman suoraksi, jolloin yhteen ommeltavat kohdat muodostavat Y:n muotoisen j\xc3\xa4ljen. Lis\xc3\xa4pituus frenulumiin otetaan esinahan ymp\xc3\xa4rysmitasta, joten j\xc3\xa4lkivaivana voi j\xc3\xa4\xc3\xa4d\xc3\xa4 liev\xc3\xa4\xc3\xa4 parafimoosia.\n_START_SECTION_\nToipuminen\n_START_PARAGRAPH_\nFrenuloplastiassa toipuminen kest\xc3\xa4\xc3\xa4 muutamasta viikosta kuukauteen, hoitoina ilmakylpyj\xc3\xa4 sek\xc3\xa4 vesihuuhtelua useita kertoja p\xc3\xa4iv\xc3\xa4ss\xc3\xa4. V\xc3\xa4litt\xc3\xb6m\xc3\xa4sti leikkauksen j\xc3\xa4lkeen haava-alueelle voidaan laittaa lyhyeksi aikaa niin sanottu rasvalappu.'